Det er også mye god mat jeg synes passer perfekt til denne mørke og stemningsfulle årstiden, spesielt varmende supper og gryter. Her er noen av mine favoritter fra bloggen.
Gryter er skikkelig god høstmat. Inviter noen venner på middag og server en rykende varm gryte, gjerne med høstens råvarer.
Gresskar hører oktober til, og hva passer ikke bedre enn å legge ut en ny oppskrift på gresskarsuppe. Jeg synes slike høstsupper gjør seg med litt chili i, og sammen med en liten boks kokosmelk får du en fantastisk god suppe. Jeg serverte den med kylling, men den gjør seg også godt som en vegetarvariant.